68 G. J. VERDAM ORATIO. 



cum plurirnum valemus, disciplinarum studio et perfection! et amplifica- 

 tion! maximam operam navare queamus? Et ejusmodi auxilium si peti- 

 mus, quid quidem moderatrice ac duce certa fidaque nobis optabilius? 

 At talem ducem sola praebet animi mens sua cogitandi et investigandi 

 justa ratione; qua si bene prudenterque semper utimur, ejusdemque prae- 

 cepta si tenemus stricteque semper et severe sequimur, nullis quidem 

 vinculis constringimur , nee velut aliquo carcere includimur, ex quo egredi 

 impedimur , sed vera munitaque ducimur viA , qua , norma certa , omnia 

 systematice examinare, et quasi ad disciplinae praecepta perpendere do- 

 cemur et adsuefimus. Et hac ipsa duce uti ne optemus non modo, verum 

 etiam ab ea numquam decedamus ; adsit perpetuo diligentissime curemus ; 

 consulere earn assidue et interrogare numquam obliviscamur. Turn vero, 

 si omnes conjunctim similiterque efficere et operam impendere student, 

 nullo modo erit dubitandum , posse nos facere , quod debet oportetque , 

 ad sumnium illud adipiscendum , videlicet ut cognitio nostra fiat et firmior 

 et amplior et perfectior. Tantum etenitn abest ut disciplinarum campum 

 ilium fertilem, quern felicissime coluere praeteritorum saeculorum Mathe- 

 matici, et ex quo tanti fructus uberrirni redundarunt, exaratum et paene 

 exhaustum opinaremur, ut fructus non modo novos ferre possit in longum 

 aevum , sed potius ut nunc demum instructi simus et parati iis omnibus 

 subsidiis adjumentisque, quae postulari possunt ad novos fontes detegendos 

 et aperiundos, ad occulta abditaque indaganda et patefacienda , ad subti- 

 liora animadvertenda , verbo, ad id agendum elaborandum et efficiendum, 

 quo de sedulo nostro labore , de curis perpetuis , deque laudabili , si bene 

 modereris, disciplinarum perficiendarum et amplificandarum studio, optima 

 quaeque sperari possint vereque exspectari. 



